Finalul lunii martie îi va găsi împreună pe dudeșteni la concursul de table "Cupa de primăvară".
"Tineri, vârstnici, bărbați, femei, pensionari, angajați sau liber profesioniști, cu toții puteți participa la una dintre cele mai antrenante acțiuni din localitatea noastră, sâmbătă, 30 martie 2024", îndeamnă Primăria Dudeștii Noi Timiș.
Înscrierile se fac în ziua concursului, între orele 10 și 11 și fiecare participant va plăti o taxă de înscriere în valoare de 40 de lei.
Evenimentul este organizat de Asociația "Împreună" a pensionarilor din Dudeștii Noi, în parteneriat cu Primăria comunei Dudeștii Noi.
Bineînțeles că evenimentul va fi încununat cu premii!
Locul I clasament general: cupă, diplomă, bani – 400 RON
Locul II clasament general: cupă, diplomă, bani – 300 RON
Locul III clasament general: cupă, diplomă, bani – 200 RON
Premiul special: cel mai bine clasat dintre pensionarii/localnicii din Dudeștii Noi: diplomă, bani
– 200 RON.